19-jarige sterf in motorfietsongeluk | Maroela Media
Die motorfiets se wrak. Foto: ER24
'n 19-jarige man is Maandagoggend in 'n motorfietsongeluk in Benoni aan die Oos-Rand dood.
Russel Meiring, woordvoerder van ER24, het gesê die botsing tussen 'n bakkie en die motorfiets het op Ou Pretoriaweg in Petit plaasgevind.
"Met paramedici se aankoms op die toneel is die motorfietswrak aan die kant van die pad aangetref, met die jong man se liggaam enkele treë van die wrak af," het Meiring gesê. "Daar kon ongelukkig niks vir die man gedoen word nie en hy is op die toneel dood verklaar."
Die insittendes van die bakkie is ondersoek, maar hulle het geen beserings opgedoen nie. Die presiese oorsaak van die ongeluk word ondersoek.
Lees ook: Jong renjaer sterf, Lewe só gevier
Anthony Shelley Benoni ER24 Johannesburg
Raaiselsterftes in Limpopo ondersoek
Wat n tragedie. So jammer om so iets te sien. Die feit van die saak is dat n motorfietse deesdae is so so gevaarlik. Mense sien nie karre raak nie, wat nog van n mororfiets. Innige simpatie met die familie.
Ek het die voorreg gehad om hom te ken, hy was een van ons land se mees belowendste jong renjaers en sou verseker nog n Suid Afrikaanse kampioen gewees het, hierdie jaar tot dusver het hy beter as ooit gejaag, die talent wat hierdie jong man gehad het was ongetwyfeld van die beste in die land. Ons gaan hom mis #ripanthony
Shame dis so verskriklik. Sterkte aan die familie ek kan net dink waardeer hulle vandag gaan. Rus in Vrede seun. Weet nie wat gebeur het nie maar dis tragies.
Om in SA 'n motorfiets te ry is deesdae een van die gevaarlikste dinge wat jy kan doen. Die manier wat baie motoriste bestuur en hoe "onteenwoordig" hulle is maak dit hel gevaarlik. Sien hulle elke dag op die pad – besig op die selfone, ry oor rooi ligte, stop nie by stopstrate nie – hulle is oral. Nee wat, sal 'n motorfiets vir niemand aanbeveel nie. Baie tragies, slegs 19 jaar oud….